b'\n_START_ARTICLE_\nKraljeva pala\xc4\x8da v Kandiju\n_START_PARAGRAPH_\nKraljeva pala\xc4\x8da v Kandiju (znana pod imenom Mahaw\xc3\xa0sala) je severno od templja Budovega zoba (Sri Dalada Maligawa) in je bila kraljeva rezidenca \xc5\xa1rilan\xc5\xa1ke monarhije Kandijskega kraljestva na \xc5\xa0rilanki. Zadnji kralj, ki je v njej prebival, je bil kralj Sri Vikrama Rajasinha (1798-1815). Velik pala\xc4\x8dni kompleks je obsegal kraljevo pala\xc4\x8do (Raja Wasala), kraljevo sprejemno dvorano (Magul Maduwa), kralji\xc4\x8dino pala\xc4\x8do (Meda Wasala), kraljevo haremsko \xc4\x8detrt (Palle Vahale) in kralji\xc4\x8din kopalni paviljon (Ulpange) in tempelj Budovega zoba. V bli\xc5\xbeini kraljeve pala\xc4\x8de je zgradba v viktorijanskem slogu, v kateri je bilo do nedavnega name\xc5\xa1\xc4\x8deno vi\xc5\xa1je sodi\xc5\xa1\xc4\x8de.\n_START_SECTION_\nZgodovina\n_START_PARAGRAPH_\nPrvo pala\xc4\x8do sta zgradila kralja Vickramabahu III. (1357-1374) in Senasamatha Vickramabahu (1469-1511) iz kraljestva Gampola. Vimaladharmasuriya I. (1592-1603) je tudi zasedel to pala\xc4\x8do in vsak od njih je naredil razli\xc4\x8dne izbolj\xc5\xa1ave._NEWLINE_V obdobju kralja Senarata (1603 - 1634) so Portugalci napadli Kandijsko kraljestvo in uni\xc4\x8dili pala\xc4\x8do. Rajasinha II., ki se je leta 1634 povzpel na prestol, jo je obnovil in vsi naslednji kralji do leta 1815 (leto, ko je kraljestvo padlo pod britansko vlado) so jo uporabljalo kot svojo rezidenco. V \xc4\x8dasu zadnjega kralja, Sri Vickrama Rajasinha (1797 - 1814) je bila pala\xc4\x8da sestavljena iz \xc5\xa1tevilnih stavb, razpr\xc5\xa1enih v prostoru._NEWLINE_Kot glavni vhodi so se uporabljale tri wahalkade (vhodno poslopje) in 2,4 m visok zid. Del pala\xc4\x8de, ki gleda na Natha Devale, naj bi bil najstarej\xc5\xa1i.\n_START_SECTION_\nRaja Wasala\n_START_PARAGRAPH_\nNa desni strani Magul Maduwa, na severnem koncu pala\xc4\x8dnega kompleksa je Raja Wasala ali kraljeva pala\xc4\x8da. Je dolga stavba s centralnim vhodom, s stopni\xc5\xa1\xc4\x8dem, ki vodi v impresivno dvorano, okra\xc5\xa1eno s \xc5\xa1tukaturo in terakoto. Sobe se nahajajo v dveh dolgih krilih z dolgimi verandami, ki gledajo na notranje dvori\xc5\xa1\xc4\x8de. V za\xc4\x8detku britanskega obdobja ga je uporabljal vladni agent sir John D\'Oyly. Njegovi nasledniki so ga \xc5\xa1e naprej uporabljali kot uradno prebivali\xc5\xa1\xc4\x8de. Stavba je zdaj muzej oddelka arheologije.\n_START_SECTION_\nMaha Maluwa\n_START_PARAGRAPH_\nMaha Maluwa ali Velika terasa je odprt park (pribli\xc5\xbeno 0,4 ha) pred templjem Budovega zoba. Obmo\xc4\x8dje je bilo prostor za mlatev ri\xc5\xbea, ki so ga pridelovali na velikem ri\xc5\xbeevem polju, kjer je danes jezero Kandi. Po lokalnem izro\xc4\x8dilu, ko je kralj Wimala Dharmasuriya \xc5\xbeelel izbrati mesto za svoje glavne astrologe, so mu svetovali, naj izbere to mesto, ker ga je pogosto obiskal Kiri Mugatiya (beli mungo (indijski sivi mungo \xe2\x80\x93 Herpestes edwardsi)._NEWLINE_Na enem koncu trga je kamnit steber, ki vsebuje lobanjo Keppetipola Disawe, nacionalnega sinagalskega junaka, uglednega vodjo upora Uva iz leta 1818, ki je posku\xc5\xa1al re\xc5\xa1iti dr\xc5\xbeavo od britanskih okupatorjev in bil usmr\xc4\x8den zaradi svoje vlogo v uporu. V parku je tudi kip Madduma Bandara in princese Hemamali ter princa Danthakumara, ki je po legendi prinesel Budov zob v \xc5\xa0rilanko.\n_START_SECTION_\nMagul Maduwa\n_START_PARAGRAPH_\nMagul Maduwa ali kraljeva sprejemna dvorana, kjer je kralj sre\xc4\x8dal svoje ministre in opravljal svoje dnevne administrativne naloge. Stavba je bila znana tudi kot "Maha Naduwa" ali kraljevi dvor. Gradnjo te fino rezbarjene lesene stavbe je za\xc4\x8del kralj Sri Vikrama Rajasinha (1779 - 1797) leta 1783._NEWLINE_Magul Maduva je bila uporabljena kot sprejemna dvorana za ljudstvo in je bila sredi\xc5\xa1\xc4\x8de verskih in narodnih sve\xc4\x8danosti, povezanih s kandijskim dvorom. Tukaj so ob\xc4\x8dasno razstavili relikvijo Budovega zoba (Dalada) in tukaj je kralj sprejemal veleposlanike iz drugih dr\xc5\xbeav._NEWLINE_Sedanja stavba je podalj\xc5\xa1ek prvotne 18 m krat 10,9 m velike strukture, ki so jo zgradili Britanci, da bi pripravili dobrodo\xc5\xa1lico princu Albertu Edvardu, vali\xc5\xbeanskemu princu leta 1872. Britanci so odstranili 32 rezbarjenih lesenih stebrov iz stavbe Pale Vahale, ki jih zamenjali z ope\xc4\x8dnimi stebri. Od teh je bilo 16 namenjenih za raz\xc5\xa1iritev Magul Maduwa za 9,6 m, z osmimi stebri na vsaki strani, stare gnile baze so zamenjale nove lesene. S tem dodatkom ima stavba dve vrsti elegantno izrezljanih stebrov, vsaka vrsta jih ima 32. Na te stebre je naslonjen kandijski tip strehe._NEWLINE_Tam je bil 5. marca 1815 podpisana Kandijska konvencija med Britanci in kandijskimi poveljniki (Radalami), ki je kon\xc4\x8dala Kandijsko kraljestvo, zadnje avtohtono kraljestvo otoka.\n_START_SECTION_\nWadahindina Mandappe\n_START_PARAGRAPH_\nTo je bila pala\xc4\x8da, kjer je kralj po\xc4\x8dival, medtem ko so ga \xc4\x8dakali adigari in drugi obiskovalci. V tej pala\xc4\x8di so se lahko sre\xc4\x8dali s kraljem tuji obiskovalci. Nahaja se v bli\xc5\xbeini Raja wasale in Magul Maduwe. Danes se ta stavba uporablja kot muzej Raja, \xc5\xa1rilan\xc5\xa1kega slona z veliki okli._NEWLINE_V dvorani so naga\xc4\x8deni ostanki Raja, znan tudi kot Maligawa Raja ali glavni slon kandijske procesije Esala Perahera, ki je umrl leta 1988. Stavba je severno od Templja Budovega zoba, vendar znotraj istega kompleksa.\n_START_SECTION_\nPalle Vahale\n_START_PARAGRAPH_\nPalle Vahale ali Spodnja pala\xc4\x8da  je bila zgrajena v obdobju Sri Vickrama Rajasingha in se je uporabljala kot haremska \xc4\x8detrt kandijskega kralja  ._NEWLINE_Glavna vrata do objekta pripeljejo do majhne dvorane pred osrednjo zgradbo; na drugi strani sta dve krili. Notranja veranda na vseh \xc5\xa1tirih straneh ima notranje osrednji dvori\xc5\xa1\xc4\x8de._NEWLINE_Leta 1942 je bila stavba spremenjena v Narodni muzej Kandija, trenutno ga upravlja Oddelek za nacionalne muzeje.\n_START_SECTION_\nMeda Wasala\n_START_PARAGRAPH_\nSeverno od Palle Vahale je Meda Wasala ali kralji\xc4\x8dini prostori. \xc4\x8ceprav je manj\xc5\xa1a po velikosti, je v arhitekturnem zna\xc4\x8daju podobna Palle Wasali. Zahodna vrata pripeljejo do majhnega odprtega dvori\xc5\xa1\xc4\x8da, ki ga obkro\xc5\xbeajo verande. Stavba se trenutno uporablja kot urad Narodnega oddelka za arheologijo Kandija.\n_START_SECTION_\nRan Ayuda Maduwa\n_START_PARAGRAPH_\nOnstran Meda Wasala je Ran Ayuda Maduwa ali kraljeva oro\xc5\xbearna. Stavba ima osrednjo verando iz lesenih stebrov. Trenutno se uporablja za okro\xc5\xbeno sodi\xc5\xa1\xc4\x8da Kandija.\n_START_SECTION_\nUlpange\n_START_PARAGRAPH_\nUlpange ali kralji\xc4\x8din kopalni paviljon je na nasipu jezera Kandi, ju\xc5\xbeno od templja budovega zoba. Kralj Sri Sri Wickrama Rajasinha ga je leta 1806 zgradil kot kopalne sobe za svojo kraljico. Tri strani te dvonadstropne stavbe omejuje jezero. Zgornje nadstropje se je uporabljalo kot garderobna soba, pritli\xc4\x8dje je bilo za kopanje. Loki, ki jih podpirajo stebri, omogo\xc4\x8dajo soncu in svetlobi osvetliti prostor. Po tem, ko so Britanci zajeli mesto, je bila stavba spremenjena z dodatkom \xc5\xa1e enega nadstropja, v skladu s tradicionalno vladarsko arhitekturo in v njem urejena knji\xc5\xbenica. Trenutno se uporablja policijska postaja.'